Diari Oficial de la Generalitat Valenciana


Sumari del DOGV 7622, del 24-09-2015 (2015/7634)

Notificació de la sentència dictada en el procediment de guarda i custòdia número 1107/2012.
--------------------------------------------------------------------------------------------

### Dades del document

Número de DOGV
:   7622

Data del DOGV
:   24-09-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/7634


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de guarda i custòdia número 1107/2012. [2015/7634]  
Alicia Ordeig Rabadán, secretària titular del Jutjat de Primera Instància número 26 de València, mitjançant este edicte faig saber que en les actuacions de família, guarda, custòdia o aliment d'un fill menor no matrimonial no consensuat 001107/2012, seguides a instàncies de Claudia Beatriz Suárez Antolín contra Héctor Fabián Launes Vega, en situació de rebel·lia, ha recaigut la sentència número 662/2015, que, en la part dispositiva, diu així:  
  
«Dispositiva  
Estime la demanda plantejada per Claudia Beatriz Suárez Antolín contra Héctor Fabián Launes Vega, declarat en rebel·lia. N'ha sigut part el ministeri fiscal. Cal adoptar les mesures definitives següents respecte al fill comú, M.:  
1. Ambdós progenitors tenen la pàtria potestat sobre el menor, si bé s'atribuïx a la demandant l'exercici en exclusiva de la pàtria potestat i la guàrdia i custòdia del menor.  
2. Se suspén el dret de visites del demandat al menor fins que n'inste la represa l'interessat, moment en què s'avaluarà la conveniència de reprendre-les de manera gradual en interés del menor.  
  
3. El pare ha d'abonar, en concepte de contribució als aliments del menor, la quantitat de 200 euros mensuals, quantitat que ha d'ingressar en el compte que designe la demandant, dins dels cinc primers dies de cada mes, amb efecte des de la data d'interposició de la demanda. La quantitat assenyalada s'actualitza anualment d'acord amb les variacions que experimente l'índex de preus al consum que publica l'Institut Nacional d'Estadística. A més, ha de contribuir a les despeses extraordinàries abonant la meitat de les que s'acrediten i siguen necessàries o hagen sigut consensuades per les parts.  
No es fa cap condemna especial en les costes d'este procediment.  
  
  
Contra esta sentència es pot interposar un recurs d'apel·lació, que s'ha d'interposar per escrit, en el termini de 20 dies, amb la indicació de la infracció comesa segons el parer de la persona recurrent, amb un resguard que acredite haver efectuat el depòsit de 50 euros, en el compte de depòsits i consignacions d'este jutjat, obert en el Banc de Santander, llevat que la persona recurrent tinga concedit el benefici de justícia gratuïta. En cas de no efectuar el depòsit, es pot esmenar el defecte en el termini de dos dies, i no s'admetrà a tràmit en cas de no esmenar-lo.  
Esta és la meua sentència, que pronuncie, mane i firme.»  
  
I, perquè valga de notificació en forma al demandat, Héctor Fabián Launes Vega, en situació de rebel·lia i parador ignorat, expedisc i firme este edicte.  
  
València, 16 de setembre de 2015.- La secretària judicial: Alicia Ordeig Rabadán.